***Α’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΜΑΪΟΣ 2017***

1. **Τετάρτη 3 Μαΐου 2017- Γ’, Δ’ τάξεις:**

Την Τετάρτη 3 Μαΐου 2017, στις αθλητικές εγκαταστάσεις των Αρσακείων-Τοσιτσείων Σχολείων Εκάλης, θα πραγματοποιηθούν οι Εσωτερικοί Αγώνες Στίβου μεταξύ των μαθητών και μαθητριών των Γ’, Δ’ τάξεων των Αρσακείων-Τοσιτσείων Δημοτικών Σχολείων Εκάλης.

1. **Πέμπτη 4 Μαΐου 2017-Ε’, Στ’ τάξεις:**

Την Πέμπτη 4 Μαΐου 2017, στις αθλητικές εγκαταστάσεις των Αρσακείων-Τοσιτσείων Σχολείων Εκάλης, θα πραγματοποιηθούν οι Εσωτερικοί Αγώνες Στίβου μεταξύ των μαθητών και μαθητριών των Ε’ και Στ’ τάξεων των Αρσακείων-Τοσιτσείων Δημοτικών Σχολείων Εκάλης.

1. **Πέμπτη , 11 Μαΐου 2017- Β’2 τάξη:**

**Παρουσίαση Διαθεματικού**

Η Β’2 τάξη του Α’ Αρσακείου-Τοσιτσείου Δημοτικού Εκάλης με αφορμή τη συμμετοχή της στο περιβαλλοντικό πρόγραμμα: «Οικολογικά Σχολεία», εκπόνησε όλη τη χρονιά μια σειρά από δράσεις. Παράλληλα επεξεργάστηκε το βιβλίο της κ. Ζ. Θεοχάρη: «Ελίτσα, η Μαυρομάτα», στο οποίο βασίζεται και το θεατρικό που θα παρουσιάσει στους γονείς την Πέμπτη 11 Μαΐου 2017.

1. **Παρασκευή , 12 Μαΐου 2017- Β’1 τάξη:**

**Παρουσίαση Διαθεματικού**

Την Παρασκευή 12 Μαϊου 2017 οι μαθητές της Β’1 τάξης του Α’ Αρσακείου-Τοσιτσείου Δημοτικού Εκάλης, στο πλαίσιο του διαθεματικού προγράμματος που εκπονούν το σχολικό έτος 2016-2017 με τίτλο: «Ο κήπος του σχολείου μου» συμμετέχοντας στο διεθνές δίκτυο «Οικολογικά Σχολεία», θα παρουσιάσουν στους γονείς τους ένα θεατρικό δρώμενο με αντίστοιχο θέμα. Έτσι, θα ολοκληρώσουν τις δράσεις του διαθεματικού προγράμματος παίζοντας, χορεύοντας τραγουδώντας και εκθέτοντας τις καλλιτεχνικές δημιουργίες τους.

**5)Τρίτη , 16 Μαΐου 2017- Β’, Γ’, Δ’ τάξεις:**

**27ο Εσωτερικό Πρωτάθλημα Κολύμβησης**

Την Τρίτη 16 Μαΐου 2017, στο Κολυμβητήριο των Αρσακείων-Τοσιτσείων Σχολείων Εκάλης, θα πραγματοποιηθούν οι αγώνες του 27ου Εσωτερικού Πρωταθλήματος Κολύμβησης μεταξύ των μαθητών και μαθητριών των Β’, Γ’, Δ’ τάξεων των Αρσακείων-Τοσιτσείων Δημοτικών Σχολείων Εκάλης.

**6)Τετάρτη, 17 Μαΐου 2017- Ε΄ και Στ’ τάξεις:**

**27ο Εσωτερικό Πρωτάθλημα Κολύμβησης**

Την Τετάρτη 17 Μαΐου 2017, στο Κολυμβητήριο των Αρσακείων-Τοσιτσείων Σχολείων Εκάλης, θα πραγματοποιηθούν οι αγώνες του 27ου Εσωτερικού Πρωταθλήματος Κολύμβησης μεταξύ των μαθητών και μαθητριών των Ε’ και Στ’ τάξεων των Αρσακείων-Τοσιτσείων Δημοτικών Σχολείων Εκάλης.

**7) Παρασκευή, 19 Μαΐου 2017- Γ’1 τάξη:**

**Παρουσίαση Διαθεματικού**

Την Παρασκευή, 19 Μαΐου 2017, οι μαθητές του Γ1’ τμήματος του Α’ Αρσακείου-Τοσιτσείου Δημοτικού Σχολείου Εκάλης, θα παρουσιάσουν το διαθεματικό τους με τίτλο:«Κάνω ανακύκλωση, προστατεύω τον πλανήτη». Η παρουσίαση αυτή θα γίνει με τη συμμετοχή των γονέων τους, οι οποίοι θα έχουν την ευκαιρία να παρακολουθήσουν όλη την πορεία που ακολούθησαν τα παιδιά τους τη φετινή σχολική περίοδο, από το πλαίσιο της οικολογίας και, πιο συγκεκριμένα, της ανακύκλωσης των υλικών. Μετά τη σύντομη παρουσίαση, τα παιδιά θα οδηγηθούν με τους γονείς τους στην αίθουσα μουσικής, όπου η κα Αρετή Γιαννακουδάκη, καθηγήτρια Μουσικής, θα έχει ετοιμάσει με τους μαθητές μας τραγούδια για την ανακύκλωση. Τέλος, οι γονείς των παιδιών θα έχουν την ευκαιρία να δημιουργήσουν με τα παιδιά τους αντικείμενα της καθημερινότητας από ανακυκλώσιμα υλικά. Το εγχείρημα αυτό θα υλοποιηθεί με τη βοήθεια της καθηγήτριας καλλιτεχνικών, κας Μαρίνας Κοράκη, στην αντίστοιχη αίθουσα.

**Δευτέρα , 22 Μαΐου 2017- Ε’2 τάξη:**

**Παρουσίαση διαθεματικού**

Τη Δευτέρα 22 Μαΐου 2017, το Ε’2 τμήμα του Α’ Αρσακείου-Τοσιτσείου Δημοτικού Εκάλης, στο πλαίσιο του διαθεματικού προγράμματος που εκπονεί κατά το σχολικό έτος 2016-2017 με τίτλο: “Κι αν θα διψάσουμε για νερό…θα στίψουμε ένα σύννεφο. Πρίσματα φιλοσοφίας-τέχνης και επιστήμης στη ζωή μας» προσκαλεί τους γονείς της τάξης για να απολαύσουν μαζί το διαθεματικό που κράτησε συντροφιά όλη τούτη τη σχολική χρονιά**.**

**6) Τετάρτη, 24 Μαΐου 2017- Όλες οι τάξεις:**

**Εκδρομή στην Kinderland**

Την Τετάρτη 24 Μαΐου 2017 όλοι οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν την καθιερωμένη ψυχαγωγική τους εκδρομή στην κατασκήνωση Kinderland στον Κάλαμο. Εκεί θα ζήσουν μια μέρα στη φύση μαζί με τους δασκάλους και τους συμμαθητές τους απολαμβάνοντας τον καθαρό αέρα και το παιχνίδι.

**Πέμπτη, 25 Μαΐου 2017- Ε’1 τάξη:**

**Παρουσίαση Διαθεματικού**

Ένας ζωγράφος δημιουργεί έναν κήπο. Σε έναν κήπο ονείρων η Ιζαντόρα φτάνει το όνειρό της. Εκεί τα παιδιά συναντούν τους γονείς τους. Τους μιλούν γι’ αυτά που έμαθαν και για εκείνα που κράτησαν. Τους μιλούν για το φετινό διαθεματικό και για το πρόγραμμα Youth Power. Σε έναν κήπο ονείρων, γονείς και παιδιά γίνονται ένα. Συμφωνούν, συνδημιουργούν και συμπαρουσιάζουν. Συμπράττουν και συνυπάρχουν στη γιορτή του Ε’1 του Α’ Αρσακείου-Τοσιτσείου Δημοτικού Σχολείου Εκάλης, στην καλοκαιρινή γιορτή, που θα γίνει την Πέμπτη 25 Μαΐου 2017 στις 10.00 π.μ., στην αίθουσα Θεατρικής Αγωγής του σχολείου μας.

**Παρασκευή, 26 Μαΐου 2017- Γ’2 τάξη:**

**Παρουσίαση Διαθεματικού**

Την Παρασκευή 26 Μαΐου 2017, οι μαθητές του Γ΄2 τμήματος του Α’ Αρσακείου -Τοσιτσείου Δημοτικού Σχολείου Εκάλης θα παρουσιάσουν το διαθεματικό πρόγραμμα που εκπόνησαν κατά τη διάρκεια του έτους με θέμα «Τα παιδιά ζωγραφίζουν τα δικαιώματά τους».
Η παρουσίαση θα γίνει με την συμμετοχή των γονέων οι οποίοι θα παρακολουθήσουν τις εργασίες που εκπόνησαν οι μικροί μαθητές καθ ΄ όλη τη διάρκεια της σχολικής χρονιάς σε όλα τα μαθήματά τους.
Μετά την παρουσίαση, τα παιδιά θα οδηγηθούν με τους γονείς τους στην αίθουσα μουσικής. Εκεί με την καθηγήτρια της μουσικής κ . Αρετή Γιαννακουδάκη θα τραγουδήσουν και θα διασκεδάσουν με τραγούδια αφιερωμένα στην συμφιλίωση και στην αλληλεγγύη των ανθρώπων.Στη συνέχεια με τους γονείς τους και με την καθοδήγηση της κ . Μαρίνας Κοράκη, καθηγήτριας καλλιτεχνικών, θα κάνουν κατασκευές με ανακυκλώσιμα υλικά , στην αίθουσα του Καλλιτεχνικού Εργαστηρίου .